**Zoznam prednášok z predmetu Obchodné právo I**

1. **Obchodné právo, pojem, pramene. Obchodný zákonník, základný prameň obchodného práva. Pojem podnikanie, podnikateľ, podnik, organizačná zložka podniku.**

Otázky:

* Pojem a predmet obchodného práva, jeho pramene, vzťah Občianskeho a Obchodného zákonníka.
* Pôsobnosť Obchodného zákonníka všeobecne a v záväzkových vzťahoch (relatívne obchody, absolútne obchody, kombinované obchody, fakultatívne obchody).
* Pojem podnikanie, kritéria pre tento druh činnosti určené príslušnými ustanoveniami Obchodného zákonníka, podnikateľské subjekty v zmysle úpravy Obchodného zákonníka. Neoprávnené podnikanie a jeho dôsledky.
* Podnik a organizačná zložka podniku (porovnaj odštepný závod a prevádzkareň).

1. **Identifikačné znaky podnikateľa, konanie podnikateľa. Publicita podnikateľských subjektov (obchodné meno, obchodný register, register partnerov verejného sektora).**

Otázky:

* Spôsob konania podnikateľských subjektov - osobné konanie, zákonné a zmluvné zastúpenie.
* Pojem a význam obchodného mena právnických a fyzických osôb, zákonné možnosti jeho ochrany pred zneužitím.
* Vymedzenie sídla obchodnej spoločnosti a jeho premiestnenie v rámci európskeho spoločenstva.
* Obchodný register, registrové konanie.

1. **Živnostenské podnikanie. Podnikanie na základe iného než živnostenského oprávnenia. Podnikanie zahraničných osôb.**

Otázky:

* Pojem a druhy živností, pozitívne a negatívne vymedzenie predmetu živnosti.
* Všeobecné a osobitné podmienky prevádzkovania živnosti.
* Úloha zodpovedného zástupcu pri prevádzkovaní živnosti.
* Právna úprava podnikania zahraničných osôb v ustanoveniach Obchodného zákonníka.

1. **Ochrana hospodárskej súťaže. Ochrana pred nekalou súťažou. Obchodné tajomstvo.**

Otázky:

* Právna úprava nekalej súťaže v Obchodnom zákonníku, význam generálnej klauzuly, jej vzťah k jednotlivým druhom nekalosúťažných konaní, ochrana pred nekalosúťažným konaním.
* Obchodné tajomstvo, jeho predmet, význam, jeho právna ochrana v ustanoveniach Obchodného zákonníka.

1. **Všeobecné otázky obchodných spoločností, zmluvné základy práva obchodných spoločností, typológia obchodných spoločností, fázy života obchodných spoločností: zakladanie, vznik, zrušenie a zánik, neplatnosť obchodných spoločností, financovanie obchodných spoločností, regulácia plnení spoločníkom.**

Otázky:

* Pojem obchodná spoločnosť, založenie a vznik jednotlivých foriem obchodných spoločností (postup, jednotlivé dokumenty). Konanie v mene spoločnosti v období pred jej vznikom. Neplatnosť spoločnosti.
* Pojem a charakteristika osobnej spoločnosti, porovnanie s kapitálovou spoločnosťou, dôvody pre ich uplatnenie v podnikateľskej praxi, porovnanie základných povinností a práv spoločníkov osobných a kapitálových spoločností. Deľba zisku medzi spoločníkov v jednotlivých formách obchodných spoločností, vyrovnací podiel, podiel na likvidačnom zostatku. Zodpovednosť spoločnosti a ručenie spoločníkov za záväzky v jednotlivých formách obchodných spoločností.
* Charakteristika vkladu spoločníka, druhy vkladov, spôsob splatenia, správca vkladu, význam, úlohy, zodpovednosť. Pojem základné imanie, obchodný majetok, obchodné imanie, čisté obchodné imanie, vlastné imanie.
* Zrušenie obchodnej spoločnosti, dôvody, spôsoby a právne následky. Splynutie, zlúčenie, rozdelenie obchodnej spoločnosti. Zmena právnej formy obchodnej spoločnosti, postup a právne účinky.

1. **Správa a riadenie obchodných spoločností, orgány obchodných spoločností, právne postavenie člena orgánu spoločnosti, zodpovednosť členov orgánov obchodných spoločností, rozhodnutia a ochrana pred nimi.**

Otázky:

* Štruktúra orgánov jednotlivých foriem obchodných spoločností.
* Postavenie členov orgánov spoločností: predpoklady výkonu ich funkcie, právny vzťah medzi spoločnosťou a členom jej orgánu.
* Zodpovednosť členov orgánu spoločnosti za spôsobenú škodu pri výkone funkcie.
* Zákaz konkurencie v obchodných spoločnostiach, rozdiely v subjektoch, ktorých sa týka, dôsledky, postih osôb, ktoré zákaz porušia.

1. **Verejná obchodná spoločnosť. Komanditná spoločnosť.**

Otázky:

* Verejná obchodná spoločnosť.
* Komanditná spoločnosť.

1. **Kapitálové spoločnosti: štruktúra a základy. Spoločnosť s ručením obmedzeným I: zakladanie, orgány a ich vzťahy, právne postavenie spoločníka.**

Otázky:

* Pojem, založenie a vznik spoločnosti s ručením obmedzeným, práva a povinnosti spoločníka.
* Orgány spoločnosti s ručením obmedzeným, právna úprava ich kompetencií, vzájomných vzťahov.
* Zvýšenie a zníženie základného imania v spoločnosti s ručením obmedzeným, porovnanie s akciovou spoločnosťou.
* Vznik a zánik účasti spoločníka v spoločnosti s ručením obmedzeným a následky s tým spojené.

1. **Spoločnosť s ručením obmedzeným II: obchodný podiel, prevody, základy akciového práva, porovnanie s akciou spoločnosťou.**

Otázky:

* Obchodný podiel v spoločnosti s ručením obmedzeným, možnosti jeho prevodu.
* Právna úprava prechodu, založenia a rozdelenia obchodného podielu.
* Spoločný obchodný podiel.

1. **Akciová spoločnosť. Osobitné formy akciových spoločností.**

Otázky:

* Akciová spoločnosť, pojmové znaky, charakteristika verejnej a súkromnej akciovej spoločnosti, založenie spoločnosti, práva a povinnosti akcionárov, ochrana menšinových akcionárov.
* Cenné papiere emitované akciovou spoločnosťou - pojem akcia, druhy akcií, podoba, forma akcií, prevod, prechod akcie v zaknihovanej a v listinnej podobe, dočasný list, dlhopisy.
* Orgány akciovej spoločnosti, právna úprava ich kompetencií, vzájomných vzťahov.
* Jednoduchá spoločnosť na akcie, odlišnosti od akciovej spoločnosti.

1. **Družstvo. Nadnárodné formy obchodných spoločností.**

Otázky:

* Základná charakteristika družstva, základné rozdiely medzi družstvom a obchodnou spoločnosťou.
* Založenie, vznik družstva, vznik členstva v družstve. Zrušenie, zánik družstva, zánik členstva v družstve.
* Orgány družstva, vymedzenie ich kompetencií, vzájomných vzťahov.
* Európske právo obchodných spoločností, charakteristika nadnárodných obchodných spoločností, právna úprava a význam.

1. **Konkurz a reštrukturalizácia – hmotnoprávne základy.**

Otázky:

* Právna úprava konkurzného konania a zákonné dôvody pre jeho vyhlásenie, význam a špecifiká konkurzného konania a ich porovnanie so súdnym konaním.
* Účastníci konkurzného konania, právne účinky vyhlásenia konkurzu.
* Prihlasovanie pohľadávok v konkurznom konaní, náležitosti prihlášok, popieranie pohľadávok správcom konkurznej podstaty, postavenie zabezpečených veriteľov.
* Reštrukturalizačné konanie a jeho význam.